CELEX: 62014TN0124
Language: el
Date: 2014-02-19 00:00:00
Title: Υπόθεση T-124/14: Προσφυγή της 19ης Φεβρουαρίου 2014 — Δημοκρατία της Φινλανδίας κατά Ευρωπαϊκής Επιτροπής

12.5.2014   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 142/39
            
         Προσφυγή της 19ης Φεβρουαρίου 2014 — Δημοκρατία της Φινλανδίας κατά Ευρωπαϊκής Επιτροπής
   (Υπόθεση T-124/14)
   2014/C 142/51
   Γλώσσα διαδικασίας: η φινλανδική
   
      Διάδικοι
   
   
      Προσφεύγουσα: Δημοκρατία της Φινλανδίας (εκπρόσωποι: J. Heliskoski και S. Hartikainen)
   
      Καθής: Ευρωπαϊκή Επιτροπή
   
      Αιτήματα της προσφεύγουσας
   
   Η προσφεύγουσα ζητεί από το Γενικό Δικαστήριο:
   
               —
            
            
               να ακυρώσει την εκτελεστική απόφαση C(2013) 8743, τελικό, της Επιτροπής, της 12ης Δεκεμβρίου 2013, για τον αποκλεισμό από τη χρηματοδότηση της Ευρωπαϊκής Ένωσης ορισμένων δαπανών που πραγματοποιήθηκαν από τα κράτη μέλη στο πλαίσιο του Ευρωπαϊκού Γεωργικού Ταμείου Προσανατολισμού και Εγγυήσεων (ΕΓΤΠΕ), τμήμα Εγγυήσεων, στο πλαίσιο του Ευρωπαϊκού Γεωργικού Ταμείου Εγγυήσεων (ΕΓΤΕ) και στο πλαίσιο του Ευρωπαϊκού Γεωργικού Ταμείου Αγροτικής Ανάπτυξης (ΕΓΤΑΑ) (ΕΕ L 338, της 17.12.2013, σ. 81), καθόσον ζητείται, όσον αφορά τη Δημοκρατία της Φινλανδίας, επιστροφή χρηματοδοτήσεως ποσού 927 827,58 ευρώ, λόγω μη τηρήσεως του άρθρου 55 του κανονισμού 1974/2006·
            
         
               —
            
            
               να καταδικάσει την Επιτροπή στα δικαστικά έξοδα της Φινλανδίας.
            
         
      Λόγοι ακυρώσεως και κύρια επιχειρήματα
   
   Προς στήριξη της προσφυγής η προσφεύγουσα προβάλλει έναν λόγο: εκτιμά ότι η Επιτροπή ερμήνευσε και εφάρμοσε εσφαλμένως το άρθρο 55 του κανονισμού 1974/2006 (1). Η Επιτροπή κακώς έκρινε ότι οι προϋποθέσεις που έθεσε η Φινλανδία για τη χορήγηση ενισχύσεως προς αγορά μεταχειρισμένου εξοπλισμού δεν ήταν σύμφωνες προς το άρθρο 55, παράγραφος 1, δεύτερο εδάφιο, του κανονισμού 1974/2006.
   
      (1)  Κανονισμός 1974/2006 της Επιτροπής, της 15ης Δεκεμβρίου 2006, για τη θέσπιση λεπτομερών κανόνων εφαρμογής του Κανονισμού (ΕΚ) 1698/2005 του Συμβουλίου για τη στήριξη της αγροτικής ανάπτυξης από το Ευρωπαϊκό Γεωργικό Ταμείο Αγροτικής Ανάπτυξης (ΕΓΤΑΑ) (ΕΕ L 368, σ. 15).